Edvin Nugis

Edvin Nugis (sündinud 20. aprillil 1938 Sulevi külas Gagra rajoonis Abhaasias) on eesti agrotehnikateadlane, agrosemiootik, mehaanikainsener ja leiutaja. Edvin Nugis lõpetas 1957. aastal Adleri 38. Keskkooli, 1965 Eesti Põllumajanduse Akadeemia insener-mehaaniku erialal, 1968–1972 oli aspirantuuris Loode Põllumajanduse Mehhaniseerimise ja Elektrifitseerimise Instituudis Leningradis. 1972 kaitses ta Leedu Põllumajanduse Akadeemias Kaunases tehnikakandidaadi kraadi väitekirjaga "Исследование работы пластинчатого отвала кустарниковых плугов". 1982–84 oli ta Eesti Maaviljeluse ja Maaparanduse Teadusliku Uurimise Instituudi (EMMI) doktorant. 1988 kaitses Nugis tehnikadoktori kraadi Kesktsooni Põllumajanduse Mehhaniseerimise ja Elektrifitseerimise Instituudis Minskis väitekirjaga "Обеспечение оптимального физического состояния почв путем рационального использования технических средств разноглубинный почвообработки". 1966–67 oli ta EMMI insener-katsetaja, 1967–74 nooremteadur, 1974–89 vanemteadur, 1989–93 juhtivteadur, 1993–96 Eesti Põllumajanduse Mehhaniseerimise Instituudi juhtivteadur, 1996–98 ja 1999–2001 vanemteadur, 1999 Eesti presidendi Arnold Rüütli abi, 2002. aastast Eesti Maaviljeluse Instituudi erakorraline vanemteadur. Edvin Nugise peamised uurimisvaldkonnad on olnud mullafüüsika, -mehaanika ja -tehnoloogia, mullaharimine, traktorite käiguosa mulda kahjustav mõju (masindegradatsioon) ning mullaharimisvõtted ja -vahendid, mis taastavad või säilitavad mulla optimaalset füüsikalist seisundit. Ta oli dokumentaalfilmide "Ärge tapke vihmaussi" (1978) ja "Narri põldu üks kord" (1980) stsenarist (koos Jüri Müüriga). Ta on avaldanud üle 160 teadustrükise ning teinud vähemalt 24 leiutist. 2011. aastal avaldatud artiklis "Märgisüsteemid ja agrosemioos maaviljeluses" esitas Nugis suunised semiootika uue haru - agrosemiootika väljaarendamiseks, mis uurib semioosi süsteemis 'muld - taim' põllumajandusliku inimtegevuse kontekstis. Aastast 1979 on Nugis rahvusvahelise kategooria künnikohtunik. Ta on olnud 1979, 1981 ja 1988 NSV Liidu künnivõistkonna treener, 1977, 1986 ja 1988 Eesti künnivõistkonna kaptenina NSV Liidu künnitšempion. Edvin Nugis on Rahvusvahelise Mullateadlaste Seltsi (ISSS) (1982) ja Rahvusvahelise Mullaharimise Teadusliku Uurimise Organisatsiooni (ISTRO) liige (1988), 1991–97 viimase Ida ja Lääne suhete komitee liige, 1996. aastast selle Eesti haruosakonna esimees, ÜRO Toitlus- ja Põllumajandusorganisatsiooni (FAO) maa- ja mullakaitse ühiskondlik ekspert (aastast 1993), projekti INCO-COPERNIKUS põldkatsete (WG-3) grupi juht (1999–2001), Ülemaailmse Leiutajate Liitude Föderatsiooni (IFIA) täitevkomitee liige (2001–). Ta on Akadeemilise Põllumajanduse Seltsi liige (1990), Eesti Leiutajate Liidu president (1996–), Liidueestlaste Seltsi üks rajajaid (esimees 1988–90), Välis-Eesti Ühingu liige, Abhaasia eestlaste toimkonna esimees (1997–). Ta oli Eesti Kongressi sõnaõiguslik liige ja ta on Üliõpilasselts Liivika vilistlane.[viide?] Complex estimation of the mechanical influence character of mobile technical means on soil. Tallinn 1989 Theoretical basis and methodological conception of the determination of the level of machine degradation of soils. // Proc. 11th Conf. Int. Soil Tillage Res. Organisation (ISTRO). Edinburgh 1988 Functioning of the "machine-soil-plant" system in compaction and loosening. // 12th Congr. Int. Soc. Soil Sci., New Delhi, India, Abstracts voluntary papers 1982 Complex estimation of the soil protection. // Zbornik Z medzinarodne conferencie kovaner 18–20 augusta 1993. "Integrated Arable Farming Systems". Nitra, Slovakia, 1993 Complex estimation soil compaction and soil compactness. // EPA kogumik 219 (2004) Kuidas vältida tootlike masintehnoloogiate negatiivset tallamismõju mullale (kaasautor). Saku 2004 Mulla tehnogeensed jääkdeformatsioonid ja põllukultuuride produktiivsus. // EMVI kogumik 71 (2006) Dynamics of change of soil physical properties and growth of plants on compacted soils (kaasautor). // Ann. Warsaw Univ. Life Sci. 51 (2007) 1980 – Nõukogude Eesti preemia 1986 – Eesti NSV teeneline leiutaja 2006 – Riigivapi V klassi teenetemärk 2023 – Maalehe 2023. aasta täpseim talveennustus "Eesti teaduse biograafiline leksikon", 3. köide Edvin Nugis, "Märgisüsteemid ja agrosemioos maaviljeluses", 2011 (vaadatud 09.04.2024) Raudvere, Rein-Erich (23. märts 2023). "Täpseima talveennustaja auhind läks leiutaja Edvin Nugisele". Maaleht. Vaadatud 23. märtsil 2023. Eesti entsüklopeedia kd 14, lk 328 Eesti majanduse biograafiline leksikon. Tallinn 2000, lk 328 Muru, J. Edvin Nugis 60. // Agraarteadus (1998) Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Edvin Nugis Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.